Diari Oficial de la Generalitat Valenciana


Sumari del DOGV 10306, del 16-12-2024 (2024/13045)

RESOLUCIÓ de 4 de desembre de 2024, de la Direcció General de Transports i Logística, per la qual s'establix el règim de servici i torns de descans obligatori en la prestació de servicis de transport públic de viatgers en automòbils de turisme en l'Àrea de Prestació Conjunta d'Alacant durant l'any 2025.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10493

Data del DOGV
:   16-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13459

CVE
:   KWAG-J-8096-91474

Data del document
:   04-12-2024

Organisme emissor
:   Conselleria de Medi Ambient, Infraestructures i Territori

Tipus de document
:   Resolució

La Llei 13/2017, de 8 de novembre, de la Generalitat, del taxi de la Comunitat Valenciana establix, de manera específica, en l’article 15, la facultat de l’Administració per a prendre mesures de control de l’oferta de taxis i d’harmonització de la competència entre els taxistes.

L’Orde 6/2020, de 10 d’agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servici del taxi en l’àrea de prestació conjunta d’Alacant, en l’article 4.3 faculta la persona titular de la direcció general competent en matèria de transports, perquè en situacions excepcionals, es puga exceptuar temporalment l’aplicació del règim de descans regulat en esta orde dictant instruccions que permeten harmonitzar la competència entre els taxistes adaptant el règim de descans a la demanda real.

Per tant, d’acord amb el que es disposa en l’article 15 de la Llei 13/2017, de la Generalitat, del taxi de la Comunitat Valenciana, el Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues atribucions, i en l’Orde 6/2020, de 10 d’agost, de la Conselleria de Política Territorial, Obres Públiques i Mobilitat, per la qual es regula el sistema de descans obligatori i la limitació diària en la prestació del servici del taxi en l’àrea de prestació conjunta d’Alacant,

RESOLC

*Primer. Duració de les hores de servici diàries*

Es manté la regulació horària de 16 hores per als dies laborables de dilluns a divendres, programada en els taxímetres. Amb l’excepció del període comprés entre el 2 de juny i el 12 de setembre, els dos inclosos, on cada vehicle disposarà de 24 hores ininterrompudament, sense regulació horària.

Tots els caps de setmana de l’any i dies festius es continuen mantenint en 24 hores de servici, sense regulació horària.

*Segon. Descans obligatori setmanal de les autoritzacions de taxi*

1. Fixar un descans obligatori setmanal de 20 hores, comprés el descans obligatori entre les 2.00 h i les 22.00 h de dilluns a divendres.

Els dies de descans queden distribuïts de la manera següent:

|  |  |  |
| --- | --- | --- |
| *Dia de descans* | *Indicatiu* | *Nombre d’autoritzacions que descansen (les dos incloses)* |
| Dilluns | D | 213 a 318 |
| Dimarts | E | 319 a 425 |
| Dimecres | A | 426 a 537 |
| Dijous | B | 001 a 106 |
| Divendres | C | 107 a 212 |

  

2. No obstant això, durant el període comprés entre el 26 d’abril i el 26 d’octubre, els dos inclosos, s’eximix del descans obligatori setmanal a les autoritzacions en funció de la terminació de 0 a 9, del nombre ordinal que tenen assignat, segons el quadre següent:

|  |  |
| --- | --- |
| *Distribució de reforços per terminacions, períodes de nou dies, de diumenge a diumenge* | *Podran treballar tot el període les autoritzacions* |
| 26 d’abril a 4 de maig | Acabades en 2 i 3 |
| 3 de maig a 11 de maig | Acabades en 4 i 5 |
| 10 de maig a 18 de maig | Acabades en 6 i 7 |
| 17 de maig a 25 de maig | Acabades en 8 i 9 |
| 24 de maig a 1 de juny | Acabades en 0 i 1 |
| 31 de maig a 8 de juny | Acabades en 2 i 3 |
| 7 de juny a 15 de juny | Acabades en 4 i 5 |
| 14 de juny a 29 de juny | Acabades en 6 i 7 |
| 28 de juny a 6 de juliol | Acabades en 8 i 9 |
| 5 de juliol a 13 de juliol | Acabades en 0 i 1 |
| 12 de juliol a 20 de juliol | Acabades en 2 i 3 |
| 19 de juliol a 27 de juliol | Acabades en 4 i 5 |
| 26 de juliol a 3 d’agost | Acabades en 6 i 7 |
| 2 d’agost a 10 d’agost | Acabades en 8 i 9 |
| 9 d’agost a 17 d’agost | Acabades en 0 i 1 |
| 16 d’agost a 24 d’agost | Acabades en 2 i 3 |
| 23 d’agost a 31 d’agost | Acabades en 4 i 5 |
| 30 d’agost a 7 de setembre | Acabades en 6 i 7 |
| 6 de setembre a 14 de setembre | Acabades en 8 i 9 |
| 13 de setembre a 21 de setembre | Acabades en 0 i 1 |
| 20 de setembre a 28 de setembre | Acabades en 2 i 3 |
| 27 de setembre a 5 d’octubre | Acabades en 4 i 5 |
| 4 d’octubre a 12 d’octubre | Acabades en 6 i 7 |
| 11 d’octubre a 19 d’octubre | Acabades en 8 i 9 |
| 18 d’octubre a 26 d’octubre | Acabades en 0 i 1 |

  

*Tercer. Vehicles adaptats*

Les autoritzacions de taxi de l’Àrea de Prestació Conjunta de València que tinguen adscrit un vehicle adaptat queden exceptuades del règim de descansos obligatoris i del límit d’hores de prestació de servici diari, en el període regulat en esta resolució.

La prestació d’este tipus de servicis haurà d’identificar-se a través del distintiu que s’acompanya com a annex a esta resolució, que serà col·locat en el quadro de comandament de tal forma que siga visible des de l’exterior del vehicle.

La prestació del servici a persones amb mobilitat reduïda tindrà preferència, encara que no tindrà eixe ús exclusiu. Esta prestació haurà de garantir-se pels prestadors del servici durant les 24 hores del dia.

Per a acollir-se a esta excepcionalitat serà obligatori estar adscrit a un centre de distribució de taxis, una radioemissora o una entitat de contractació per mitjans telemàtics, que tinguen per objecte, entre altres activitats, la contractació telefònica o telemàtica a través de vehicles adaptats, en els quals es garantisca que estos vehicles presten servici prioritari a persones amb mobilitat reduïda.

Els centres de distribució de taxis, radioemissores o entitats de contractació per mitjans telemàtics als quals estiguen adscrits els taxis amb vehicle adaptat, estaran obligats a donar servici de contractació telefònica o telemàtica qualsevol dia i qualsevol franja horària en la qual estos taxis estiguen prestant servici, i s’haurà de garantir la prestació de servici adaptat si la petició de reserva es realitza almenys amb 24 hores d’antelació. L’Administració controlarà el grau de compliment d’estes obligacions i adoptarà les mesures que considere oportunes en cas d’incompliment, inclòs, si és el cas, la imposició de les sancions que corresponga.

*Quart. Torns per a caps de setmana*

1. Establir un règim de torns de descans i prestació de servici obligatori durant els caps de setmana, de manera que descanse la mitat de la flota, de la manera següent:

– Els dissabtes i diumenges que coincidisquen en dia parell prestaran el servici els taxis amb número d’autorització parell i descansaran la resta dels vehicles.

– Els dissabtes i diumenges que coincidisquen en dia imparell prestaran el servici els taxis amb número d’autorització imparell i descansaran la resta dels vehicles.

2. Durant tot l’any, el torn de descans del dissabte i diumenge començarà a les 9.00 i finalitzarà a les 14.00 hores, de manera que la resta d’hores puga prestar servici la totalitat de la flota.

3. Entre el 31 de maig i el 14 de setembre de 2025, els dos inclosos, queden anul·lats els descansos obligatoris tots els dissabtes i diumenges. Prestarà servici la totalitat de la flota.

4. S’exceptuaran d’estos descansos obligatoris les autoritzacions segons terminacions que corresponguen de 0 a 9 per al període del 26 d’abril al 26 d’octubre, segons la taula indicada en el punt 2 de l’apartat segon.

*Quint. Torns per a dies festius*

1. S’establix un torn de prestació del servici per als següents dies festius (inclosos els que realitzen el descans setmanal):

|  |  |
| --- | --- |
| *Dia festiu* | *Autorització que presta el servici* |
| 6 de gener | Totes les autoritzacions imparelles |
| 19 de març | Totes les autoritzacions parelles |
| 21 d’abril | Totes les autoritzacions imparelles |
| 9 d’octubre | Totes les autoritzacions parelles |
| 8 de desembre | Totes les autoritzacions imparelles |
| 6 de gener de 2026 | Totes les autoritzacions parelles |

  

2. Els dies festius seran lliures per a la totalitat de la flota de 00.00 a 09.00 i de 14.00 a 00:00 hores.

3. Per Setmana Santa, el 18, 19 i 20 d’abril s’eliminen els descansos. Prestarà servici la totalitat de la flota.

4. Per Fogueres de Sant Joan serà lliure per a la totalitat de la flota el període del 20 al 25 de juny, els dos inclosos.

5. Els festius, dijous 1 de maig (Dia del Treball i Romeria de la Santa Faç) i divendres 15 d’agost, s’eliminen els descansos. Prestara servici la totalitat de la flota.

6. El 24, 25 i 31 de desembre de 2025 i 1 de gener de 2026 serà lliure les 24 hores per a la totalitat de la flota.

7. Es reforçarà amb la totalitat de la flota des de les 14.00 hores a les 7.00 hores els festivals de música, Spring Festival, 30 i 31 de maig. Boombastic Festival (sense data tancada) i Rocanrola Festival (sense data tancada), en les dates en què se celebren efectivament.

8. Amb motiu de la celebració de la festa de Sant Cristòfol, 16 novembre de 2025, prestarà servicis la totalitat de la flota.

*Sext. Efectes*

La present resolució tindrà efectes des del dia que es firme, i deixa sense efectes la Resolució de 22 de desembre de 2023, de la Direcció General de Transports i Logística, per la qual s’establix el règim de servici i torns de descans obligatori en la prestació de servicis de transport públic de viatgers en automòbils de turisme en l’àrea de prestació conjunta d’Alacant durant l’any 2024.

Contra esta resolució, que no esgota la via administrativa, es podrà interposar un recurs d’alçada davant de la Secretaria Autonòmica d’Infraestructures i Transports en el termini d’un mes a comptar de l’endemà de la publicació en el *Diari Oficial de la Generalitat Valenciana*, d’acord amb el que establixen els articles 121 i 122 de la Llei 39/2015, d’1 d’octubre, del procediment administratiu comú de les administracions públiques, sense perjuí que s’utilitze qualsevol altra via que es considere oportuna.

![](https://dogv.gva.es/publicaciones/imagesSF/2024/12/11/1218626/32_1734087588163_6255999895415889796_imagen.png)

  

València, 4 de desembre de 2024

Manuel Ríos Pérez

Director general de Transports i Logística